**UAB „GELEŽINKELIO TIESIMO CENTRAS“ OBJEKTUOSE ESANČIOS TECHNIKOS APSAUGOS PASLAUGŲ TECHNINĖ SPECIFIKACIJA**

**1. PIRKIMO OBJEKTAS**

* 1. Pirkimo objektas – UAB Geležinkelio tiesimo centras objektuose esančios technikos apsaugos paslaugos (toliau – paslaugos).
	2. Pirkimo objektas skaidomas į keturias dalis: I dalis – apsauga Klaipėdos regione; II dalis – apsauga Kauno regione; III dalis – apsauga Radviliškio regione; IV dalis – apsauga Vilniaus regione.

**2. PIRKIMO OBJEKTO PRITAIKYMO SRITIS**

2.1. UAB „Geležinkelio tiesimo centras“ objektuose esančios technikos fizinės apsaugos, stebėjimo ir reagavimo užtikrinimas.

**3. TECHNINIŲ REIKALAVIMŲ, KURIUOS TURI ATITIKTI PERKAMOS PASLAUGOS APRAŠYMAS**

3.1. Perkamos paslaugos:

3.1.1. **Vaizdo stebėjimo monitoringo ir** **greito reagavimo ekipažų paslaugos, saugant geležinkelio ruožo atkarpoje laikinai paliktą darbui reikalingą techniką,** kurios turi būti teikiamos iki 5-ių objektų viename regione vienu metu. Paslaugų teikėjas Paslaugų teikėjui užsakymas iš Kliento pateikiamas ne vėliau kaip prieš 3 (tris) kalendorines dienas iki Paslaugų teikimo pradžios. Vaizdo stebėjimo sistemos stebimos Paslaugų teikėjo centriniame stebėjimo pulte ir gavus patvirtintą pavojaus signalą reaguojama greito reagavimo ekipažais bei imamasi visų įmanomų veiksmų apsaugos pažeidimui nutraukti ir/ar užkardinti bei turto apsaugai užtikrinti, taip pat informuojamas Kliento CSP apie situaciją objekte.

3.1.1.1. Saugoma technika (teritorija nėra aptverta) turi būti apsaugota vaizdo stebėjimo sistema kuri:

3.1.1.1.1. turi būti laikina ir lengvai perkeliama;

3.1.1.1.2. generuojama informacija mobilių duomenų pagalba perduota į Paslaugos teikėjo vaizdo sieną centriniame stebėjimo pulte;

3.1.1.1.3. turi generuoti aliarminį pranešimą, kurį būtų galima perduodi į Paslaugų teikėjo CSP;

3.1.1.1.4. turi turėti išmaniąją analitiką (judesio aptikimas, linijos kirtimas, objektų atpažinimas ar kitą), kad pažeidus saugomo objekto menamą perimetrą, būtų generuojami aliarminiai pranešimai su automatiškai iššokančia pažeidimo vaizdo įrašo atkarpa;

3.1.1.1.5. Sistema turi veikti autonomiškai (maitinimo šaltinis nesuteikiamas).

3.1.1.2. Paslaugų teikėjas reaguodamas į VSS sugeneruotus aliarminius pranešimus, kuriuose matoma nesankcionuota veikla prie saugomos technikos, į objektą išsiunčia greito ragavimo ekipažą, tolimesnei situacijai išsiaiškinti bei turtui apsaugoti.

3.1.1.3. Greitojo reagavimo ekipažo atvykimo laikai, derinami patvirtinant užsakymą ir atskiru susitarimu keičiantis paslaugos teikimo lokacijai.

3.1.1.4. Paslaugų teikėjas teikia Klientui kasdienines ataskaitas apie įvykusius incidentus.

3.1.1.5. Esant pasikėsinimo į turtą požymiams – greito reagavimo ekipažas vykdo objektų fizinę apsaugą iki atvyks Kliento atsakingas asmuo.

3.1.1.6. Paslaugos numatomas režimas: saugojimas naktimis ir/ar nedarbo valandomis.

**4. DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**

4.1. Dokumentai, kuriuos reikia pateikti perduodant suteiktas Paslaugas:

4.1.1. Paslaugų teikėjas pateikia suteiktų Paslaugų priėmimo-perdavimo aktą Klientui už Paslaugas ir Nenumatytas paslaugas.

4.1.2. Paslaugų teikėjas pateikia mėnesinę ataskaitą Klientui apie:

4.1.2.1. nusikalstamas veikas, kitus teisės pažeidimus ir incidentus įvykusius UAB „Geležinkelio tiesimo centras“ objektuose.

4.1.3. Paslaugų teikėjas Užsakovui kas savaitę pateikia ataskaitą apie Kliento objektuose fiksuotus pasikartojančius klaidingus signalizacijų suveikimus (jei tokių buvo), atskiriant signalizacijas pagal tipą (apsauginė, priešgaisrinė).

4.1.4. Paslaugų teikėjas Užsakovui kasdien informuoja, o kas savaitę pateikia apibendrintą ataskaitą apie Kliento objektų vaizdo stebėjimo sistemos ir praėjimo kontrolės sistemos sutrikimus (jei tokių buvo).